Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Genesaretinjärven rannalla sijaitseva kirkko tuhoutui osin tulipalossa, -
jota poliisi epäilee tuhopoltoksi.
Sveitsin viranomaiset tutkivat väitteitä tietokonehakkereiden iskusta -
tiloihin, joissa on käyty neuvotteluja Iranin ydinohjelmasta.
Jemenin poliittiset puolueet -
neuvottelevat Genevessä sopimuksesta, joka päättäisi konfliktin.
Merkittävää edistystä kerrotaan tapahtuneen.
Genesaretinjärven rannalla sijaitseva kirkko tuhoutui osin tulipalossa, -
jota poliisi epäilee tuhopoltoksi.
Varhain aamuyöstä, noin varttia yli kolmen, -
kuulin kovan äänen. Juoksin ulos huoneestani, -
näin luostarin pääsisäänkäynnin palaneen -
ja haistoin bentseenin hajua.
Kirkon uskotaan sijaitsevan paikalla, -
jossa Jeesus teki leipien ja kalojen moninkertaistamisihmeen.
Paikka on perinteinen pyhiinvaelluskohde Pyhällä maalla.
Luostarin asukkaat uskovat, että meitä ei ole vain velvoitettu yhteiseloon.
Me haluamme elää yhdessä, emmekä salli muutaman fanaatikon -
häiritä elämää tämän maan kansanryhmien välillä.
Aiomme korjata rakennuksen.
Kenties saamme siitä entistä paremman näköisen.
Tämä tapahtunut on meille hirvittävä asia, mutta selviämme sen yli.
Poliisin tiedottaja Micky Rosenfeld -
kertoi tutkijoiden löytäneen paikalta hepreankielisen graffitin.
Poliisin ja palokunnan tutkijat epäilevät siksi, -
että palo oli tahallaan sytytetty.
Palokunta saapui paikalle klo 3.30 aamuyöllä ja sai palon sammumaan.
Kirkon sisä- ja ulkotilat kärsivät kuitenkin mittavia vahinkoja.
Graffitin tekstissä syytetään kristinuskoa epäjumalanpalvonnasta.
Sveitsin viranomaiset ovat tarkastaneet useita paikkoja -
tutkiessaan väitteitä hakkeri-iskusta, joka olisi tehty tiloihin, -
joissa on käyty Iranin ydinneuvotteluja.
Oikeuskansleri Lauberin mukaan -
etsinnöissä löydetty aineisto on nyt analysoitavana.
Voin vain vahvistaa, -
että tutkimme parhaillaan poliittista vakoilutapausta Sveitsissä.
Enempää en voi kertoa, paitsi että olemme tehneet kotietsintöjä -
ja keränneet runsaasti aineistoa, jota on vielä prosessoitava ja analysoitava.
Hyvin merkittävä seikka on myös se, että poliittisen vakoilun tapauksissa -
oikeudellinen yhteistyö ei ole periaatteessa mahdollista, -
ei Sveitsissä eikä muualla maailmassa.
Se asettaa meille ne rajat, joiden puitteissa teemme tutkimustamme.
Venäläinen tietoturvallisuusyhtiö Kaspersky Lab -
kertoi aiemmin kesäkuussa, että tieto- konevirukset liittyivät paikkoihin, -
joissa on käyty neuvotteluja Iranin ja P5+1-maiden -
USA, Venäjä, Kiina, Ranska, Iso-Britannia ja Saksa välillä.
Neuvotteluja on käyty tähän mennessä Genevessä, -
Lausannessa, Montreuxissa, Münchenissä ja Wienissä.
Lauber kieltäytyi kommentoimasta mahdollisia tekijöitä.
Israel on huolissaan, -
että lopullinen Iran-sopimus ei lievennä pelkoja Iranin ydinkyvyistä.
Israel hylkäsi viime viikolla perusteettomina raportit siitä, -
että sillä olisi yhteyttä tapaukseen.
Lisää Iran-neuvotteluista.
Neuvottelut Iranin ja P5+1-maiden välillä ovat jatkuneet.
Tavoitteena on päästä lopulliseen sopuun Iranin ydinohjelmasta, -
kun 30.6. takaraja lähestyy.
Venäjän varaulkoministeri Sergei Ryabkovin mukaan -
P5+1-ryhmä työstää parhaillaan yhteistä käytäntöä, -
jolla Iran-pakotteet voidaan määrätä uudelleen, mikäli sopimus kariutuu.
Siinä huomioidaan sekä lännen että Venäjän huolenaiheet.
Ryabkovin mukaan USA vaatii, -
että jos keinot ydinkiistan ratkaisemiseksi loppuvat, -
ja jos Iran ei noudata sopimusta, -
kaikki pakotteet palautetaan ja myös mahdollisia uusia lisätään.
Irakin pääministeri Haider al-Abadi matkusti tänä aamuna Iraniin -
neuvottelemaan maiden välisistä suh- teista ja ISISin-vastaisesta sodasta.
Abadi tapasi Iranin korkeimman johtajan, ajatollah Ali Khamenein, -
sekä monia muita iranilaisvirkamiehiä.
Hänen vierailunsa tapahtui Iranin kutsusta.
Abadin toimiston nettisivuilla kerrottiin, -
että vierailun aikana käsitellään monia yhteisiä intressejä:
kahdenvälisiä suhteita, terrorisminvastaista sotaa -
ja kansainvälisiä ponnistuksia ISISiä vastaan.
Sitten Jemenin konfliktiin. Jemenin poliittisten puolueiden delegaatiot -
ovat Genevessä neuvottelemassa sopimuksesta, joka päättäisi konfliktin.
Merkittävää edistystä kerrotaan tapah- tuneen sotivien osapuolten välillä.
Noin 50 ihmistä kuoli tai loukkaantui tänään ISISin koordinoimissa -
autopommi-iskuissa Jemenin pääkaupungissa Sanaassa.
Neuvotteluissa on mukana myös Iranin tukemia hutheja -
sekä maanpaossa olevan presidentti Mansour Hadin hallituksen edustajia.
Tavoitteena on lopettaa sota, -
joka on kestänyt 3 kk ja syössyt Jemenin humanitaariseen katastrofiin.
Merkittävää edistystä tapahtui tänään neuvotteluissa.
Tulevaisuuden näkymien määrittely oli ensimmäinen askel kohti ratkaisua.
Keskustelimme vakavasti aselevosta ja niistä välttämättömistä askelista, -
joita tarvitaan tämän sisäisen konfliktin lopettamiseksi.
Joitakin myönteisiä ehdotuksia esitettiin.
YK:n lähettiläs ilmensi suurempaa avoimuutta ja hyväksyntää.
Kaikki nämä ovat merkkejä siitä, -
että olemme ottamassa ensimmäistä askelta kohti kriisin ratkaisua.
Erilaisia ehdotuksia on esitetty, ja koemme lähentymistä.
Jos Allah suo, keskustelut jatkuvat, lähentyminen syvenee, -
ja saamme pian viimeisteltyä nämä ehdotukset.
Raporttien mukaan yli 2 600 siviiliä ja taistelijaa -
on kuollut Jemenissä maaliskuusta lähtien. Myös humanitaarinen kriisi -
pahenee, kun ruoka, lääkkeet ja muut hyödykkeet ovat loppumaisillaan.
Etelä-Syyrian kapinalliset ovat ilmoit- taneet lähtevänsä hyökkäykseen -
vallatakseen loput asemapaikat, jotka vielä ovat Syyrian armeijan hallussa -
Quneitran provinssissa, juutalaisvaltion rajan kupeessa.
Me, al-Fatiheen komentokeskuksen siivet, -
julistamme Nusrat Hara'rnan taistelun alkaneeksi.
Aiomme vapauttaa muun muassa seuraavat kaupungit ja kylät:
Jeba, Tal Krom, Shaar, Khan Arnabeh ja al-Baath.
Quneitra sijaitsee herkällä alueella -
70 km Damaskoksesta lounaaseen.
Siellä on käyty jatkuvia taisteluja monien kapinallisryhmien -
sekä Syyrian armeijan ja sen liittolaisten välillä.
Kapinallisten tiedottaja al-Rayes kertoi Twitterissä, -
että kapinallisryhmien liittouma on tehnyt sopimuksen, -
jossa al-Qaidan liittolainen Nusran rintama ei ole mukana.
Hyökkäyksessä mukana olevat ryhmät -
taistelevat kapinallisen Vapaan Syyrian armeijan nimissä.
Eri ryhmittymät, mukaan lukien ISIS ja Nusran rintama, -
ovat painostaneet ankarasti Syyrian armeijaa -
eri puolilla Syyriaa parin viime kuukauden ajan.
Nusran rintaman sisältävä toinen kapinallisliittouma -
on saanut haltuunsa luoteisen Idlibin provinssin -
ja päässyt lähemmäksi presidentti Assadin rannikon tukikohtaa.
ISISin taistelijat puolestaan valtasivat Palmyran kaupungin viime kuussa.
Kiitos seurasta!
Juhannuksen takia TV7 Israel- uutisia ei lähetetä huomenna.
Jerusalemin toimitus toivottaa teille -
hyvää illanjatkoa, shabat shalom ja nähdään maanantaina!
Suomennos: Sirpa Bågman